I sin andre Eliteseriekamp ga Svein Mathisen Start ledelsen 1-0 etter 34 min på et fremspill fra Trond Pedersen, det første av det som etterhvert skulle bli 106 mål i vår øverste serie. Laget hadde banens to beste spillere i backen Trond Pedersen og midtbanespilleren Arvid Knudsen, og etter at Raufoss lagde selvmål like før pause sto Start med full pott etter to runder i comebacksesongen.